

APSTIPRINĀTI

ar Ādažu novada pašvaldības domes

2025. gada 27. februāra sēdes lēmumu

(protokols Nr.  5 § 10)

PRECIZĒTI

ar Ādažu novada pašvaldības domes 2025. gada 2.aprīļa sēdes lēmumu (protokols Nr. § )

SAISTOŠIE NOTEIKUMI

Ādažos, Ādažu novadā

2025. gada 27. februārī **Nr.** **9/2025**

**Grozījumi Ādažu novada pašvaldības domes 2023. gada 28. jūnija saistošajos noteikumos Nr. 19/2023 “Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās Ādažu novadā”**

*Izdoti saskaņā ar Sociālo pakalpojumu un  
sociālās palīdzības likuma 3. panta otro daļu,  
33. panta ceturto daļu un 36. panta sesto daļu, ~~kā arī ar~~ likuma "*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*" 14. panta sesto daļu*

Izdarīt Ādažu novada pašvaldības domes 2023. gada 28. jūnija saistošajos noteikumos Nr. 19/2023 „Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās Ādažu novadā” (Latvijas Vēstnesis”, 2023., Nr.130) šādus grozījumus:

1. Svītrot 6. punktā vārdus “*un faktiski dzīvo*”;
2. Izteikt 10.6. apakšpunktu šādā redakcijā:

“10.6. pabalstu ēdināšanai 100 % apmērā izglītojamajam, kurš izglītības iestādē iegūst:

* + 1. pirmsskolas izglītību, pamatizglītību vai vispārējo vidējo izglītību - pārskaitot to ēdināšanas pakalpojuma sniedzējam saskaņā ar tā rēķinu, atbilstoši izglītības iestādes faktiskajam apmeklējumam;
    2. profesionālo vidējo izglītību - pārskaitot to izglītojamajam, atbilstoši maksājumus apliecinošiem dokumentiem un izglītības iestādes faktiskajam apmeklējumam, bet dienā ne vairāk kā augstāko cenu, kas par 10.-12. klases izglītojamā vienas dienas kompleksajām pusdienām noteikta pašvaldības izglītības iestādēs, pamatojoties uz publiskā iepirkuma rezultātiem.”.

1. Papildināt ar 14.1 punktu:

“14.1 Pieprasot 10.6.2. apakšpunktā noteikto pabalstu, izglītojamais iesniedz veikto maksājumu apliecinošus dokumentus (čekus, u.c.) par ēdināšanas pakalpojuma saņemšanu. Informāciju par izglītības iestādes faktisko apmeklējumu Dienestam sniedz izglītības iestāde.”.

1. Aizstāt 19.3. apakšpunktā elektroniskā pasta adresi “[soc.dienests@adazi.lv” ar](mailto:soc.dienests@adazi.lv) adresi “[soc.dienests@adazunovads.lv](mailto:soc.dienests@adazunovads.lv).
2. Papildināt ar 25. punktu šādā redakcijā:

“25. Šo noteikumu 10.6.apakpunkta un 14.1 punkta noteikumus piemēro no 2025. gada 1. jūnija.”

Pašvaldības domes priekšsēdētāja

vietnieks attīstības jautājumos Valērijs Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**PASKAIDROJUMA RAKSTS**

**Ādažu novada pašvaldības domes 2025. gada 27. februāra saistošajiem noteikumiem Nr.9/2025 “Grozījumi Ādažu novada pašvaldības 2023. gada 28. jūnija saistošajos noteikumos Nr. 19/2023 “Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās Ādažu novadā””**

|  |
| --- |
| **Paskaidrojuma raksta sadaļas un norādāmā informācija** |
| 1. **Mērķis un nepieciešamības pamatojums**    1. Ādažu novada pašvaldības domes 2023. gada 28. jūnija saistošo noteikumu Nr. 19/2023 „Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās Ādažu novadā” (turpmāk – Noteikumi) 10.6. punktā noteikts, ka pabalstu ēdināšanai 100 % apmērā piešķir izglītojamajiem, kurš izglītības iestādē iegūst pirmsskolas izglītību, pamatizglītību, vispārējo vidējo vai profesionālo izglītību - pārskaitot to ēdināšanas pakalpojuma sniedzējam saskaņā ar tā rēķinu, atbilstoši izglītības iestādes faktiskajam apmeklējumam.    2. Ādažu novada sociālais dienests praksē sastopas ar sarežģījumiem apmaksāt ēdināšanas izdevumus profesionālo izglītības iestāžu izglītojamajiem, jo iestādēs nav noteikta brīvpusdienu vai komplekso pusdienu cena, kā arī pakalpojuma sniedzēji nevar izrakstīt rēķinu, jo iestādēs nav noslēgti līgumi ar ēdināšanas uzņēmumiem. Turklāt izglītojamie bieži atrodas prakses vietās ārpus izglītības iestādes, līdz ar to nav iespējams nodrošināt ēdināšanas apmaksu.    3. Ņemot vērā iepriekšminēto, kā arī ievērojot nepieciešamību nodrošināt vienlīdzīgas tiesības visiem izglītojamajiem, kuri ir Noteikumu mērķauditorija, 10.6. punkts tiek izteikts jaunā redakcijā, nosakot, ka tiem izglītojamiem, kuri apgūst profesionālo vidējo izglītību, attiecīgais pabalsts tiek piešķirts, pārskaitot atbilstoši maksājumus apliecinošiem dokumentiem un izglītības iestādes faktiskajam apmeklējumam, bet dienā ne vairāk kā augstāko cenu, kas par 10.-12. klases izglītojamā vienas dienas kompleksajām pusdienām noteikta pašvaldības izglītības iestādēs, pamatojoties uz publiskā iepirkuma rezultātiem.    4. Attiecīgi Noteikumi ir papildināti ar 14.1  punktu, kas nosaka dokumentu iesniegšanas kārtību Noteikumu 10.6.2. punkta gadījumā, un Noteikumi tiek papildināti ar Pārejas noteikumu.    5. Citas būtiskais izmaiņas Noteikumos nav veiktas. |
| 1. **Fiskālā ietekme un pašvaldības budžetu**     1. Noteikumu īstenošanai nav būtiskas ietekmes uz pašvaldības budžetu. 2025. gadā budžetā Noteikumos paredzētajiem pašvaldības pabalstiem ēdināšanai vidējo un profesionālo izglītības iestāžu skolēniem ir asignēti EUR 2070 *euro*. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci**    1. Sociālā ietekme – plānots, ka Noteikumi ietekmēs mērķa grupu, uz kuru attiecināms Noteikumu tiesiskais regulējums - profesionālo izglītību iegūstošos skolēnus. Ietekme paredzama nebūtiska, tiek noteikta vienota un saprotama ēdināšanas izdevumu apmaksas kārtība.    2. Noteikumu tiesiskais regulējums neietekmēs uzņēmējdarbības vidi pašvaldības teritorijā.    3. Ietekme uz vidi – neradīs ietekmi uz vidi.    4. Ietekme uz uzņēmējdarbības vidi pašvaldības teritorijā – nav attiecināma.    5. Ietekme uz konkurenci – nav ietekmes uz konkurenci. |
| 1. **Ietekme uz administratīvajām procedūrām un to izmaksām** 2. Institūcija, kurā fiziska persona var vērsties Noteikumu piemērošanā, ir Sociālais dienests. 3. Galvenie procedūras posmi un privātpersonām veicamās darbības, ko paredz Noteikumi, ir šādi – lai saņemtu pabalstu, privātpersona iesniedz Sociālajam dienestam iesniegumu un pamatojošos dokumentus. Sociālais dienests lēmumu pieņem viena mēneša laikā no iesnieguma saņemšanas. Sociālais dienests sagatavo izmaksu sarakstus un nodod grāmatvedībai, kura pabalstus izmaksā uz iesniedzēja norādīto kredītiestādes kontu. 4. Sociālā dienesta pieņemtos lēmumus un faktisko rīcību var apstrīdēt pašvaldības Administratīvo aktu strīdu komisijai Administratīvā procesa likumā noteiktajā kārtībā. Komisijas pieņemtos lēmumus var pārsūdzēt tiesā Administratīvā procesa likumā noteiktajā kārtībā. 5. Paredzētās administratīvo procedūru izmaksas – nav paredzētas. |
| 1. **Ietekme uz pašvaldības funkcijām un cilvēkresursiem** 2. Noteikumu izpildei nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. **Informācija par izpildes nodrošināšanu**    1. Pašvaldības cilvēkresursi, kas tiks iesaistīti Noteikumu īstenošanā, ir Valsts un pašvaldības vienotā klientu apkalpošanas centra darbinieki (pieņemot iesniegumus), Sociālā dienesta darbinieki (pieņemot un izvērtējot iesniegumu atbilstību un pieņemot lēmumu) un Grāmatvedības nodaļas darbinieki (izmaksājot pabalstus). Lēmuma apstrīdēšanas gadījumā – Administratīvo aktu strīdus komisija, kuras sastāvā ir deputāti, izpilddirektors un juristi. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**    1. Noteikumi ir atbilstoši iecerētā mērķa sasniegšanas nodrošināšanai – sniegt atbalstu Ādažu novada trūcīgām un maznodrošinātām mājsaimniecībām bērnu ēdināšanai apgūstot pamatizglītību. |
| 1. **Izstrādes gaitā netika veiktas konsultācijas ar privātpersonām un institūcijām**    1. Konsultācijām tika izmantots šāds sabiedrības līdzdalības veids: pēc Noteikumu izskatīšanas domes Izglītības, kultūras, sporta un sociālajā komitejā, to projekts tika publicēts pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.   8.2. Publikācijā noteiktajā termiņā – no 2025. gada 06.februāra līdz 20. februārim iedzīvotāju priekšlikumi par Noteikumu projektu netika saņemti.  8.3. Cita veida saziņa un konsultācijas nav notikušas. |

Pašvaldības domes priekšsēdētājas

vietnieks attīstības jautājumos V. Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU